
Ministru kabineta rīkojums Nr. 443
Rīgā 2026. gada 27. jūlijā (prot. Nr. 39 31. §)
Par Siguldas novada pašvaldības nekustamā īpašuma "Čigānu birzes ceļš" pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Siguldas novada pašvaldības īpašumā esošo nekustamo īpašumu "Čigānu birzes ceļš" (nekustamā īpašuma kadastra Nr. 8074 004 0370) – zemes vienību (zemes vienības kadastra apzīmējums 8074 004 0142) 0,19 ha platībā – Mālpils pagastā, Siguldas novadā (turpmāk – nekustamais īpašums).
· 2. Zemkopības ministrijai nekustamo īpašumu:
· 2.1. izmantot valsts meža apsaimniekošanas un aizsardzības funkcijas īstenošanai;
· 2.2. bez atlīdzības nodot Siguldas novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.
· 3. Zemkopības ministrijai, nostiprinot zemesgrāmatā īpašuma tiesības uz nekustamo īpašumu, norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu.

